Κλήθηκε για πρώτη φορά στην Εθνική Χιλής ενόψει των φιλικών της απέναντι στις δύο διοργανώτριες χώρες του Euro 2008. Απέναντι στην Ελβετία, η Χιλή ηττήθηκε με 2-1 αλλά της ακυρώθηκε λανθασμένα ένα γκολ και απέναντι στην Αυστρία η Χιλή κέρδισε άνετα με 2-0. Οι δύο αυτοί αγώνες έλαβαν χώρα στις 7 και στις 11 Σεπτεμβρίου 2007 στην Αυστρία. Μετά από δύο εξαιρετικές εμφανίσεις ο Εστράδα κλήθηκε για δύο φιλικά στην Ασία απέναντι στην Ιαπωνία, όπου η Χιλή κράτησε τους διοργανωτές σε μια ισοπαλία 0-0 και στην Νότια Κορέα, όπου η Χιλή κέρδισε με 1-0.